cyanic-selkie/wikianc huggingface dataset:
تسطار
السيميتري
كاين نوع أخور ديال السيميتري لي كيتجلّا ف مبدأ لمجواجية ف التسطار لإسقاطي، و هوّ ميطافينومين لي نقدرو نوصفوه ب هاد الشكل: يلا خدينا أي طيوريم لي كينطابق على نقطة ؤلا مستقيم، و بدّلنا واحد ب لاخور، كانطيحو ف طيوريم لي تاهوّا صحيح.
التسطار التفاضلي
التسطار التفاضلي مجال ديال التسطار لي كيخدّم التفاضل و الجبر لخطي باش يدرس پروبليمات د لماط. عندو تطبيقات ف لفيزيك، ف لإكونوميترية، لبيوأنفورماتيك و مجالات خرين.
التسطار التفاضلي مهم بشكل خاص ف النضرية د النسبية لعامة ديال ألبيرط أينشطاين، لي كاتڭول بلي الزمكان واحد لكيان ب 4 د لأبعاد لي معوّج. التسطار التفاضلي يقدر يكون جوهري (من الجوهر ؤلا لماهية ؤلا لحقيقة د لحاجة)، يعني بلي كاتدرس مانيفولض مسرّح ولاكين خاضع ل قوانين د لميترية ف التسطار د ريمان، ولّا براني (ماشي جوهري) يعني الستون لمدروس خاضع ل لميترية ديال ؤقليدس ولاكين معوّج.
التسطار اللاؤقليدي
التسطار اللاؤقليدي هو أي نضرية ديال التسطار لي إما كاتبدّل وحدة من لأكسيومات ديال التسطار لؤقليدي (سيرتو ديال التوازي)، ؤلا كاتدير تبديل ؤلا تعميم ف لميترية (الطريقة باش كاتّعبر لمسافة بين جوج نقاطي).
الطوپولوجيا
الطوپولوجيا مجال لي كيدرس لفضاءَات لمستامرة، و نقدرو نڭولو بلي راه تعميم ديال التسطار لؤقليدي. عملياً، الطوپولوجيا كاتركز على لمزايا د لمستوى لعالي ديال لفضاء، بحال لموصولية connectedness و التزيارية compactedness. من بين لمجالات لفرعية ديال الطوپولوجيا كاين الطوپولوجيا التسطارية، الطوپولوجيا التفاضلية، الطوپولوجيا الجبرية، و الطوپولوجيا لعامة.
التسطار الجبري
التسطار الجبري تطور من التسطار التحليلي لي كيستعمل سيستيم د لإحداتيات. هاد لمجال تطور ب دورو كلما بانو نضريات و ستونات جديدة قابلين ل الدراسة ف لماط بحال التنوعات الجبرية، التسطار لإسقاطي، و الجبر التبادلي. أهم التطورات طراو مابين لخمسينات و السبعينات د لقرن 20، سيرتو ب لخدمة ديال جان پيير سير و أليكساندر ڭروتنديك. وحدة من لپروبليمات ديال جايزة لألفية هوّ لحدسية د هودج لي داخلة ف لكاضر ديال التسطار الجبري. و معروف بلي لماطيماتيسيان أندرو وايلز لقى لحل ديال الطيوريم اللخر د فيرما لي داخل ف نضرية لأعداد، ب تخدام طرقان قافزين ديال التسطار الجبري.
التسطار لعوقادي
التسطار لعوقادي كيدرس لمزايا ديال كيانات تسطارية لي كيتموديليزاو ب أعداد عوقادية ؤلا لمستوى لعوقادي.  التسطار لعوقادي جا ف التقاطع ديال التسطار التفاضلي، التسطار الجبري، و التحليل ديال الدوال ب متغيرات عوقادية و عندو تطبيقات ف نضرية د لأوتار.
التسطار لعوقادي بان معا بيرنهارد ريمان ف الدراسة ديالو على السطوح الريمانية.  لخدمة على هاد لمجال كمّلوها لعولاما د لماط ف الطاليان، و منبعد ساهم فيها تا جان پيير سير لي بيّن لعلاقة مابين التسطار لعوقادي و الجبري. هاد لمجال كيركّز على دراسة مجموعة د لكيانات لماطيميتيكية، من بينها لمانيفولضات لعوقادية و التنوعات الجبرية. ف نضرية د لأوتار كيعتاقدو لعولاما بلي 6 من بين 10 د لأبعاد لي كاتقتارح النضرية بلي كيشكّلو الزمكان يقدرو يتموضيليزاو ب لمانيفولض د كالابي ياو.
التسطار لمتقطع
التسطار لمتقطع discrete geometry هوّ واحد لمجال فرعي ديال التسطار لي عندو علاقة قريبة معا التسطار لمحدب.  هاد لمجال كيدرس پروبليمات لي كاتهتم ب لمواضع النسبية ديال ستونات ماطيماتيكية بحال النقاطي، لمستقيمات و الدواير، بحال لپروبليم ديال الرزمات د لكورات و لحدسية د كنيسير پولصن Kneser Poulson conjecture. بزاف د الطرقان لي مخدمين هنا كيتشاركو معا التركيبيات combinatorics.
التسطار لحواسبي
التسطار لحواسبي كيهتم ب لألڭوريتمات و التطبيقات ديالهوم ف التسطار. من بين لپروبليمات لكلاسيكية هنا كاين لپروبليم د لبياع لمسافر traveling salesman problem، تحياد لخط لمخبي hidden-line removal، و لبرجامة لخطية linear programming. وخا هاد لمجال باقي جديد، عندو ديجا تطبيقات بحال ف الشوفان لكومپيوتري، لمعالجة الرقمية د التصاور، التصوير الطبي و غيرهوم.
النضرية التسطارية د لڭروپات
النضرية التسطارية د لڭروپات كاتخدم تقنيات د النطاق لعالي باش تدرس لڭروپات لمسالية لمولدة. عندو علاقة قوية معا الطوپولوجيا ف أبعاد صغيرة، بحال ف لبرهان ديال ڭريڭوري پيريلمان د حدسية التسطير geometrization conjecture لي داخلة فيها حدسية پوانكاري، لي كانت من بين لپروبليمات د جايزة لألفية.
هاد النضرية كاتخدّم بزاف لڭراف د كايلي لي هوّ طريقة تسطارية ديال تمتيل ڭروپ.
التسطار لمحدب
التسطار لمحدب كيدرس الشكال التسطارية لمحدبة ف التسطار لؤقليدي و النضريات لخرين د التسطار، ب ستيعمال تقنيات ديال التحليل لحقيقي، و لماط لمتقطع. عندو علاقة وطيدة معا التحليل لمحدب و تطبيقات ف نضرية لأعداد. هاد لمجال كيرجعو لأصول ديالو ل فترات قديمة، من نهار عطا أرخميديس تعريف مدقق ل التحداب convexity.
تطبيقات
التسطار عندو تطبيقات ف شلا مجالات، لبعض منها مشروح هنا.
ف لفن
تصغير|ڭصعة من [[لمغريب ب النجمة لمورية ب تمنية د الريوس، ف متحف نيوارك ف ولاية نيوجيرسي، لميريكان]]
لماط و لفن مرتابطين ب شكال متنوعين. متلاً لفن د الرسيم عطا لفكرة بلي لمزايا ديال لحوايج مافيهومش غير لميترية (لعبار لحقيقي)، و هادشي عطا التسطار لإسقاطي باش يشمل كيفاش كيبانو لحوايج ف لواقع على حساب لموضع ديال لمراقب، ماشي غير كيفاش دايرين فعلياً.
النسبة الدهبية تاهيّ تخدمات بزاف د لفن، حيت كاين عتيقاد بلي كاتعطي أشكال متناسقة و مريحة ل لعين.
لفسيسفا ؤلا لموزاييك تاهوّ تستعمل بزاف سيرتو ف لمعمار لإسلامي بشكل عام، و لمعمار لمغريبي بشكل خاص.
ف لمعمار
التسطار مخدم بزاف ف لمعمار، سوا ف لبني ؤلا الزواق ديال لمباني. كانلقاو الشكال التسطارية بحال نص كورة ف لقباب، لمخروط، لمستطيل و غيرهوم ف الشكل لعام د لمباني، زيادة على تخدام لفسيفسا و السيميتري. لمعماري يقدر يقاد الشكل د لبني باش يفورصي واحد لمنضور، شي لي يمكن نعتابروه تطبيق ل التسطار لإسقاطي.
ف لفيزيك
ف لفلك كيتخدم التسطار بشكل كبير ف لمصاوبة ديال لخرايط النجمية و تحديد لمواقع ديال لكواكب. هاد لمجال كانو كيجيو منو بزاف د لپروبليمات ديال التسطار عبر التاريخ.
التسطار د ريمان مخدم ف نضرية د النسبية لعامة، و النضرية د لأوتار كاتستعمل عاداد ديال نضريات التسطار، و نفس الشي ب النسبة ل نضرية لمعلومات لكوانطية.
ف فروع خرين د لماط
لحساب التفاضلي تأتر بزاف ب التسطار، من نهار دخّل روني ديكارت لإحداتيات، الشي لي خلا لأشكال التسطارية و لحنيات و التواسع لي كيفورميو قابلين ل الدراسة بشكل تحليلي.
الدراسة ديال لمتلتات خلات لپيطاڭوريين يكتاشفو بلي كاينين أعداد ماكيتكتبوش بشكل كسري (على شكل قسيم ديال جوج أعداد طبيعية)، و هادشي أتّر على لفلسفة ديالهوم. من لقرن 19 ولّا تخدام كبير ديال التسطار ف حل پروبليمات ديال نضرية لأعداد.
حاييم بنشيمول
حاييم بنشيمول (مزيود ف 1834، مات ف 1915) هوّا بزناس ؤ ديپلوماسي مغريبي يهودي. الإتفاق د مدريد د 1880 كان عطاه ؤ لفاميلة ديالو حماية خاصة ب فضل دّور ديالو كعميل ديال سّلطات لفرانساوية ف طنجة، سيرتو ف الترجمة و عقد صّفقات، و لي كانت عيناتو قونصول د فرنسا علا لعرايش.
حاييم بنشيمول كينحادر من لفاميلة د بنشيمول اليهودية الفاسية، لي لعبو أدوار مهمة ف تّاريخ د المغرب، كبزناسا و سوفارا و مترجمين. كان كينتمي للحركة الماسونية، و ف 1890 تّنتاخب رئيس ديال اللّجنة اليهودية ف طنجة، و كان حتا رئيس ديال اللّجنة المحلية د الحتلاف اليهودي الكوني.
حاييم بنشيمول بنا سبيطار بنشيمول ف طنجة ب فلوسو ف 1904، لي بقا خدّام كا دار د العجزة حتا هدّماتو سّلطات ف 2010.
توفيق بوعشرين
توفيق بوعشرين (تولد ف 1969 ف مكناس) هو صحافي مغريبي، و لمدير د لجريدة د "أخبار ليوم". كان من لمؤسسين د لجريدة د "لمساء"، اللي بداها مع رشيد نيني ف 2006، و خرج منها ف 2008.
ف فبراير 2018، تقبط بوعشرين عند لبوليس، بالتهمة ديال "لبيع و الشرا د بنادم، و لإغتصاب و التحرش". من موراها تحكم عليه ب 15 لعام د لحبس. بزاف د لجمعيات و لمنضمات تيقولو باللّي هاد التهم غي ملصقة ب بوعشرين، و باللي تقبط ف لحبس حيت هو صحافي و داكشي اللي كان تيكتب ما كانش تيعجب الدولة.
محسن ناشط
محسن ناشط (مزيود ف 6 شتنبر 1995) كوايري و ممثل و موغني.
لكاريير
تزاد ف مدينة الدار البيضا وبدا لمسيرة ديالو ف الكورة مع فريق وداد البيضاوي. مثل ف بزاف د لأفلام، اللخراني فيهوم خدا فيه دور البطولة مع سعيد الناصيري، لي هوّ فيلم نايضا. و مثل ف السيتكوم الرمضاني المعروف ب البوي مع سعيد ناصيري و ف كليپ أغنية جديدة ليه لي وصلات ملاين د لمشاهدات ف اللخر د كاس لعالم 2022 و أغنية نص ليل لي لقات نجاح كبير.
عبد الحق الزروالي
عبد الحق الزروالي (مزيود ف 1952 ف فاس) كاتب ؤ مومتيل ؤ موخريج مسراحي مغريبي. كيتّعتابر من روّاد لمسرح لفردي ف لمغريب ؤ ف منطقة شمال إفريقيا ؤ شّرق لأوسط.
ديكاميتر
دّيكاميتر (ب نّݣليزية لميريكانية decameter) هيّا عبرة د طّول لي كاتساوي 10 ميترو ؤلا كيلوميطر. كيتّرمز ليها ب dam ف سّيستيم لميتري. كلمة "ديكاميتر" مركبة من ديكا- لي كاتعني 10، ؤ ميتر ؤلا ميترو. دّيكاميتر من بين لعبرات د طّول لي ماكيتخدّموش بزاف. دّيكاميتر كيتخدّم شي مرات ف لميطيورولوجيا ف لحساب ديال لعلو جّيوپوطونسييل (علو جغرافي من لمستوى د لبحر معدّل باش ياخد ف لعتيبار لختيلاف د لجادبية)، ؤ دّيكاميتر مكعب كيتخدّم شي مرات ف لحساب ديال لحجم د لما ف لويدان ؤ ضّايات.
لأر هيّا عبرة د تّيساع لي كاتساوي 1 ديكاميتر مربّع.
سليمان بن حيون
تصغير|جورنال لحرية لي كان كيصدر ب دّاريجة ليهودية ب حروف عبرية سليمان بن حيون (ب لعبرية שלמה ן' חייון)، تولد ف 30 يوليوز 1867 ف وهران ؤ مات ف 22 مارس 1921 ف طانجا ، هوّا طبايعي ؤ صحافي يهودي مغريبي أصلو من تطوان. كان نتاقل ل طانجا ملي عرض عليه لبزناس ليهودي لمغريبي حاييم بنشيمول لي كان متعاون معا سّلطات لفرانساوية. بن حيون كان كيهضر ب لعربية، دّاريجة ليهودية، لفرانساوية، سّپنيولية، ؤ ماشي متوكد ولاكين غالبان كان كيهضر حتا لعبرية.
حياتو
بن حيّون درس تاطباعت ف پاري، ؤ أنڤيستا ف دوزان متطور ف زمانو ديال طّباعة لي سيفط ل طانجا، ؤ أسس دار د طّباعة (مطباعة د سليمان بن حيون) ف شارع لقاضي. ؤ كان عندو حتا ستوديو ديال لفوطوݣرافي.
خالد السكاح
خالد السكاح (بلأمازيغية:ⵅⴰⵍⵉⴷ ⵙⴻⴽⴽⴰⵃ)، تولد ف 29 يناير 1967 ف ميدلت، هو جراي مغريبي معتازل ديال لمسافات الطويلة. السكاح معروف ف لمغريب حيت ربح لميدالية الدهبية ف السباق د 10000 ميطرو ف لألعاب لأولمپية د برشلونة ف 1992. ربح تا لألعاب لمتوسطية ف 1993 ف ناربون، و جاب جوج ميداليات ف بطولة لعالم د الجرا (التاني ف طوكيو ف 1991، و التالت ف ڭوتنبورك ف 1995).
السكاح عندو لجنسية ديال النرويج اللي سكن فيها من التمانينات، و كان مجوج بنرويجية و ولدو جوج ولاد (سلمى و طارق). ف 2009، تعرفات لعائلة د السكاح بزاف، حيت خالد اتاهم مراتو (اللي طلقها من بعد) باللي هي و السفارة د النرويج خطفولو ولادو من لمغريب و حرّڭوهم للنرويج باش يسكنو مع مهم.
سليمان بن حيون
حياتو
أسّس مجموعة ديال جّورنالات، من بينهوم: كول إسرائيل (ف 1891)، ميباصير طوڤ (من 1894 تال 1895)، ؤ موغرابي (ف 1904) ب دّاريجة ليهودية لي ماستامروش بزاف، ؤ جورنال لحرية لي كان كيصدر ب دّاريجة ليهودية ؤ ب لفرانساوية (من 1915 تال 1922)، ؤ لي كان مهتم ب شؤون ليهود ف لمغريب.
دار د طباعة ديالو
هاد دّار كانت عندها إصدارات لي أسّسها بن حيون، ؤ إصدارات خرين بحال جورنال الصباح لي أسسو صّحافي لّبناني وديع كرم. مي كانت كاتطبع حتا حوايج خرين بحال لوراق د لعراضات ل لحتيفالات لعائلية.
لأفكار ديالو
سليمان بن حيون كان صهيوني ؤ إنساني، ؤ كان منتامي ل لحاراكة لماسونية.
پ.ن.ل
پ.ن.ل (ختصار ديال Peace N’ Lovés پيس ن لوڤي، السلام و لفلوس) هي فرقة د موسيقا رّاپ فرانساوية مستاقلة. كتكون من جوج دراري خوت، أديمو Ademo و نوس N.O.S (سمياتهوم لحقيقية طارق و نبيل)، كبرو ف مدينة تارتري ف كوربيل-إيسون. كاتميز فرقة بغياب كامل للمقابلات معا صّحافة، و تا بمقاطع سينمائية إبداعية ف فرنسا صوروها ف ڭاع عالم (الجاپون ، لميريكان ، الطاليان ، أيسلندا ، جنوب إفريقيا ، ناميبيا و زيد و زيد). من لبدية د عام 2015. ف عام 2016، حتل پ.ن.ل لمركز تّامن ب أكتر ألبومات تباعو ف فرانسا.
هيكطوميتر
تصغير|ل[[هرم د خوفو ف مصر لعلو ديالو 1,388 هيكطوميتر]] لهيكطوميتر (ب نّݣليزية لميريكانية hectometer) هيّا عبرة د طّول لي كاتساوي 100 ميترو ؤلا كيلوميطر. كيتّرمز ليها ب hm ف سّيستيم لميتري. كلمة "هيكطوميتر" مركبة من هيكطو- لي كاتعني 100، ؤ ميتر ؤلا ميترو. لهيكطوميتر من بين لعبرات د طّول لي ماكيتخدّموش بزاف. ب لموقابيل، لهيكطار ؤلا هيكطوميتر مربّع هيّا عبرة د تّيساع لي مستعملة بزاف.
عوام 1890
عوام 1890 ؤلا عقد 1890 هوّ عقد ديال الزمان بدا ف 1 يناير 1890 و سالا ف 31 دجنبر 1899.
كرونولوجيا
مقالات د لعقد د 1890: 1890 · 1891 · 1892 · 1893 · 1894 · 1895 · 1896 · 1897 · 1898 · 1899
عوام 1880
عوام 1880 ؤلا عقد 1880 هوّ عقد ديال الزمان بدا ف 1 يناير 1880 و سالا ف 31 دجنبر 1889.
لأرز د لأطلس
لأرز د لأطلس (لإسم لعلمي Cedrus atlantica) هو نوع ديال النبات تابع ل لڭنس ديال لأرز من لفصيلة ديال صَّنوبر. لأغلبية ديال لعولاما تايصنفوه على أنو نوع بوحدو مستاقل على نّواع لخرة ديال لأرز. الأرز هو شجرة كاتعيش بزاف، لحجم ديالها متوسط، خضرة لعام كامل، كاتنتامي ل تنضيمة ديال الصنوبريات، كاتنوض ف رتفاع بين 1000 و2200 ميترو، فوق سطح د لبحر، ف لمناخ لمتوسطي. الطول ديالها بين 30 و45 ميترو، كاتنوض ف الجبال ديال لأطلس بين لمغريب و لجزاير، و تا ف الجبال ديال الريف ف لمغريب، كيفما كاتوفر جو مزيان للعيش ديال بزاف د لحيوانات، أولها زّعطوط، و كاتعيش هاد الشجرة 1000 عام، و تقدر توصل شي مرات تال 3000 عام.
لحركة د 20 فبراير
درات لحركة د 20 فبراير بزاف د لمظاهرات ف كتر من 54 مدينة ، و كانو تيوصلو الناس اللي تيشاركو فيها للعشرات د لآلاف.
لأرز د لأطلس
الشكل
الطول ديال الشجرة ديال لأرز داير بين 30 و 45 ميترو، أما العرض ديالها، داير بين ميترو و جوج ميترو، هاد الشجرة كاتشبه بزاف للأرز ديال لبنان، لخشب ديالها فيه ريحة زوينة، و اللحى ديالها سميك، و لأغصان عريضة، عندها وراق د ليباري خضرين، الطول ديالهم بين 10-25 ملم. و معروفة بلي كاتقاوم لأمراض، حيت كاتنتج براعم جديدة بلاصة لبراعم لي مراض. كاتعيش هاد الشجرة تقريبا 1000 عام، و تقدر تصل شي مرات تا ل 3000 عام. كاتنتج واحد لفاكهة مخروطية عامرة ب لحبوب سميتها لكوز د لأرز عزيزة على لقرودا و لكبورا و الطيور.
لجزاير
كانت الشجرة ديال لأرز قبل منتاشرة بزاف ف الجبال ديال لمغريب و لجزاير، لكن ف لعقود اللخرة نقصات بزاف لمساحة ديالها. حاليا ف لجزاير نقدرو نلقاوها ف لأطلس التَلي لي شاد من الشرق للغرب بشكل طولي، خاصة ف جبال لبابور و جبال جرجرة و لونشريس و جبال زكار، و تا فلقمم ديال جبال لأطلس الصحراوي بلخصوص جبال لأوراس، لمساحة لإجمالية ديال لأرز ف لجزائر هي 90 ألف هيكطار، و أقدم شجرة عندها 900 عام، و كاين ف جبال لأطلس لبابوري.
لمغريب
واخا الشجرة ديال الأرز د لأطلس موجودة بزاف ف لجزائر، أكبر مساحة ديالها هي لي ف لمغريب، و لي كاتوصل تال 134 ألف هيكطار من لمجموع ديال لمساحة د المغرب، و كاتنوض على رتفاع 1000 و 2200 ميترو على لمستوى د السطح د لبحر، و كاتنتاشر ف الجبال د لأطلس، بشكل كبير ف لأطلس لمتوسط، و بشكل متوسط ف لأطلس لكبير، و بشكل قليل ف لأطلس الصغير، زيادة على جبال الريف ف الشمال د لمغريب، على شكل غابات نقية د لأرز، ولا غابات مخلطة معا نواع خرة د الشجر، خاصة لبلوط لخضر. تصغير|435x435بك|لحجم ديال شجرة الأرز دالأطلس مقارنة معا الحجم ديال الإنسان
لبيئة
لغابات ديال لأرز لأطلسي، هوما بلايص مزيانين للعيش ديال لحيوانات، سوا الطيور ولا الثديات ولا الزواحف و لحشرات، لكن تايبقى أشهر حيوان معروفين بيه هاد لغابات هو لقرد زعطوط، و هو نوع ديال لقرودا د لمكاك، لي كاتعيش ف شمال إفريقيا، و تاياكلو لحبوب لي تاياكونو ف لفاكهة ديال لأرز، و ا لتوت ديال لخلا لي كتير ف لويدان و حدا الضايات، كيف تايعيشو فهاد لغابة مشاش ديال لخلا، و بن أوى، و الدياب الذهبية، و لغزال لأمازيغي، و غيرها من الثديات لي مهددة ب لإنقراض، كيف ما كانت هاد لغابات شحال هادي موطن ديال السبوعا و النمورا د لأطلس، و غيرهم.
لأمراض
فاش كتعادا الشجرة د لأرز بشي مرض، كاتنتج ل راسها براعم جديدة كاتبدل بيهم لبراعم لي مراض باش تحمي راسها، هادشي علاش هي شجرة مقاومة.
تاريخ شجرة لأرز
حدا مدينة أزرو ف لأطلس لمتوسط، كاينة معلمة سياحية معروفة سميتها أرز ڭورو، و هي شجرة ديال لأرز قديمة، ف لمنطقة، عمرها فايت 8 ديال لقرون، واخا ماتت هاد الشجرة بسبب لعمر ديالها، لكن مزال واقفة ف بلاصتها، كاتشهد على التاريخ ديال لأرز فهاد لمنطقة لي قديم ب لألاف د لأعوام. تسمات هاد الشجرة ب أرز ڭورو على سميت لجينيرال لفرانساوي لي عينوه على هاد لبلاصة ف الفترة ديال لإستعمار لفرانساوي للمغريب، و سميتو لجينيرال هنري جوزيف أوجين ڭورو. أما بخصوص سّباب ديال تسمية، تانلقاو 2 ديال لحكايات، حكاية كاتقول بلي تسمات هكا حيت كاتشبه للجنرال لي كانت عندو غير يد وحدة بحال هاد الشجرة لي كان عندها غير فرع واحد كبير، أما لحكاية التانية كاتقول بلي الشجرة تسمات عليه حيت كان عزيز عليه يريح تحت منها و يستمتع ب الظليلة ديالها.
لإستعمالات
تصغير|349x349بك|شجرة ديال لأرز د لأطلس نواحي خنيفرة
زيت خشب لأرز
هاد الزيت تايخرجوها من لخشب ديال لأرز، عندها ستعمالات كتيرة و قيمة قتصادية طالعة.
سياحة
الشجرة ديال لأرز كاتوفر للسياح الظليلة، بحكم لحجم لكبير ديالها، ؤ وراقها لي كتار و خوضر لعام كامل، عاد باش الريحة ديالها و لجمالية ديال الشكل ديالها، هادا علاش تايزوروها الناس من لعالم كامل.
لأدوية و لماكياج
الشجرة د لأرز تايخرجو منها بزاف ديال الدوايات الطبيعية، و تا لپرودويات ديال التجميل و لماكياج.
سكان
كاين بزاف ديال لمدون الصغيرة و لعروبيات و لڨيلاجات وسط الغابات ديال الأرز د لأطلس، من أشهر هاد لمدون مدينة أزرو ف لأطلس لمتوسط ف لمغريب، لي رتابطات لهوية ديالها بهاد الشجرة. لي تايمز السكان ديال مناطق لي فيها لأرز أنهم أمازيغ، و تايعيشو بالسرحة و شوي ديال السياحة، و أغلبهم إيما رحّال إيما نص رحّال، تايهاجرو من أدرار ل أزغار كل عام.
وقعو شي تحولات ف الطريق باش تايعيشو الناس فهاد لمناطق، لي خلاهم يضغطو كتر على لغابة باش يقدرو يعيشو، بحال فاش حيد لمخزن ف لمغريب لحق لشي قبايل باش يهبطو ل أزغار وقت التلج، و رجعو تايدوزو الشتا ف الجبل، لكن التلج تايغطي لأرض و ماتايلقاو بهايمهم ماياكلو، و تايضطرو يفطو لأغصان ديال لأرز باش يوكلوهم، كيف ما تزاد بزاف لعدد ديال لبهايم لي تايرعاو فاش رجعو شي ناس برانيين تايستتمرو ف السرحة فهاد لمنطقة، و تاينافسو الناس ديال لمنطقة، لي خلى الضغط على لغابة يزيد، و خلى ناس لمنطقة يسمحو فهاد لحرفة و خاصة الشباب لي تايلقاو الربح كتر ف التقطاع و لبيع ديال الشجر بشكل ماشي قانوني. أما لمناطق لي فيها الزراعة، تا هي تضررات حيت الدولة نزعات لملكية ديال بزاف د لأراضي الزراعية و الرعوية السلالية، و نزعات تا لحق ف لإستفادة من لما من بعض لقبايل، لي خلالهم يبدلو لحرفة و يضغطو على لغابة باش يلقاو باش يعيشو.
السياحة
لغابات ديال لأرز عزيزة على السياح لي تايجيو ليها من لعالم كامل، باش يستمتعو بيها و ب لمناخ لي كاتوفور، تانلقاو متلا بلي شجرة أرز ڭورو بوحدها تايزورها ف لعام أكثر من ستين ألف سائح، زيادة على لمدون لي حدا لغابة د لأرز لمعروفة بلي مدون سياحية، بحال إفران و أزرو ف لمغريب. باش يتضبط هاد لقطاع د السياحة، تدارو منتزهات و محميات وطنية ف لمغريب و لجزائر، بحال لمنتزه لوطني ديال إفران، لي تاينظم لممرات السياحية، و تاينسق باش يوفر بنية تحتية مزيانة و يحافظو على لإستدامة. ب لإضافة لهادشي كاينين خدمات سياحية خرة صغيرة و كبيرة و متوسطة مرتابطة ب لغابة ديال لأرز، بحال لوطيلات و لوبيرجات، و دور ضيافة، و الرياضات د الجبل بحال السكي و لمشي و طلوع الجبال ف إطار السياحة لإكولوجية د الجبل.
الأخطار
الغابات ديال لأرز نقصات ب 75 فلمية تقريبا فالعقود اللخرة، هادشي خلاها تصنف فليستا الحمرا ديال الأنواع لمهددة بالإنقراض، لي تايديرها لإتحاد الدولي لحماية اللبيئة. و من بين الأخطار لي تاضر بالأرز ديال الأطلس كاين:
السرحة العشوائية
العدد ديال الريوس دلبهايم تزاد بزاف فالمناطق دالأطلس، هادشي تايخلي التجدد ديال الشجرة دالأرز يكون ضعيف، حيت لبهايم تايعفسو على الزريعات و حبوب اللقاح و تاياكلوهم، و تاياكلو تا الشتلات الصغار.
العقار
بزاف ديال المناطق فالجبل، بالخصوص فالمغرب، كاتعرف مشاريع سياحية جديدة مغربية ؤ براوية، كاتدار غالبا في الأراضي السلالية ديال السرحة، هادشي تايخلي السراحة يسرحو النهار كامل فالغابة، الشي لي تايضر بيها
زعطوط
القرد زعطوط أثرات عليه تا هو السرحة العشوائية، حيت لبهايم رجعو تاياكلو لعشوب لي فالأرض، لي كانو مهميمين ليه حيت تايزودوه بمواد غذائية موهيمة، و هكا رجع تاياكل اللحى ديال الشجر دالارز باش يعوض بيه هاد النقص، و تايخلي الشجر عريانين معرضين للموت.
لحطب
الغابات ديال الأرز معروفة أنه تايتم استغلالها بزاف على قبل لخشب ديال الأرز لي تايقولو ليه الذهب لأخضر، حيت لجودة ديالو عالية، و الثمن ديالو غالي، و نقدرو نقسمو الأنوان ديال الاستغلال ل 3:
لإستغلال بالقانون
المندوبية السامية دالماء والغابة فالمغرب تادير مزادات علنية كاتعرض فيه للبيع قطع غابوية مختلفة، الشاري تايكون عندو الحق يقطع الشجر ديال الأرز لي كاين فهاد القطع، لي علامتاو ليه المندوبية بالأحمر، على اساس شي شروط، في إطار التهييئ ديال الغابة.
للإستغلال لمنظم الخارج على القانون
المقصود بيها المافيات المتخصصين في النهب ديال الأرز، و هوما عصابات مسلحة و مجهزة بتقنيات متطورة (رموكات، كاميوات، بيكوبات، مناشر ديال تريسينتي، مكحلات ...)، و تاينشطو غالبا فالليل. بعض الناس لي ناشطين فالبيئة تايتاهمو المخزن فالمغرب بالتواطئ معا هاد المافيات والمعاونة ديالهم، الشي لي خلى السكان يخرجو أكثر من مرة يحتاجو على هادشي.
الإستغلال العشوائي الخارج على القانون
المقصود بيها هو لقطيع ديال الشجر من الناس ديال المنطقة، هاد الظاهرة كثرات بزاف مؤخرا، خصوصا بين الشباب، بسبب البطالة لي كاتنتاشر بشكل كبير فهاد لبلايص، و المستوى المعيشي لي ناقص، بالاضافة للأثار ديال التغيرات المناخية، الشي لي تايخلي الشباب يتاجر فالأرز باش يربح لفلوس
التبدل دالمناخ
تايتسبب التبدال ديال المناخ في التهديد ديال الأرز الأطلسي، بسبب النقص ديال الشتا والثلج، و الزيادة ديال الحرارة، و كثرة لعوام لي فيهم الجفاف.
سياحة والمشاريع
المشاريع سياحة لي ماكاتحققش شرط الإستدامة كاتهدد هاد المناطق، حيت تالقاو بزاف ديال منتجاعت والمرجبات السياحية فهاد المناطق لي كاتعمر لابيسينات كل مرة، الشيء لي تاينقص من النيڤو ديال الماء لي تحت الأرض، بحال الشكل ديال تيران دلغولف ميشليفن لي كاين نواحي بنصميم وسط الغابة، لي تايستهلك بزاف ديال الماء، ولا لوزين ديال الماء لمعديني ديال عين إفران لي نقص من الجهد ديال لعيون، و بعد المار على الجذورا ديال الأرز
لحريق
لحريق من أكبر المشارك لي تايعاني منها الأرز، حيت تادمرو بسرعة، هاد المشكل تايعاني منو المغرب والجزاير، بحال الشكل ديال جبال الريف لي كاتحرق فيها الغابة ديال الأرز كل عام تقريبا.
لحماية ديال الأرز
باش نحميو الأرز الأطلسي، السلطة فالمغرب والجزاير خداو بزاف ديال الإجراءات، بحال قرار تشجير مليون شجرة أرز أطلسي، ف1000 هكتار في حدود عام 2024 فالجزاير، كيف ما كاتنظم المندوبية الما والغابة فالمغرب حملات ديال التشجير و تاطور بيبينييرات خاصين بالتنبيت ديال الأرز، و تايخدمو على التهيئة ديال لغابة باش يضمنو للشجر يوصلهم حقهم ديال الماء والشميسة، عاد باش حملات التحسيس فالمدارس، و محاولات باش يخلقو خدامي باديلين للناس دالمنطقة، و التأسيس ديال المنتزهات والمحميات ديال الأرز.
مرطوب
تصغير|تلاتة د لياجورات ملاصقين مع بعضياتهم ب لمرطوب لمرطوب ؤلا لبغلي (النݣليزية: Mortar؛ لفرانساوية: Mortier؛ لعربية: ملاط) هو عبارة على عجينة مصاوبة من السيمة، الرملة ؤ لما كا يستعملوها لبنايا باش يلصقو الطوب، لياجور ؤلا لحجر مع بعضياتهم باش يطلعو لحيط. لمرطوب مختالف على لبيطون لي كا يطلعو بيه الضالة ؤ لبودرات.
حوكومة
تصغير|جتيماع ديال رئيس لحوكومة د لمغريب، [[عبد الإله بن كيران|عبد الإله بنكيران، معا نائب الرئيس د لهند حميد أنصاري، ف 31 ماي 2016]] لحوكومة هيّا واحد لمؤسسة سياسية، لي كاتّمتّل ف سيستيم ؤلا مجموعة د الناس لي عندهوم سلطة تنفيدية فوسط شي جماعة منضّمة، عادةً دولة، و لي كاتسيّر شي جماعة ؤلا بلاد. ف نضام برلماني، كاتكون لحوكومة مسؤولة قدّام لبرلمان لي كيتكوّن من مومتلين منتاخبين ديال الشعب. ف نضام رئاسي، كاتكون لحوكومة مسؤولة قدّام رّئيس بوحدو.
لحوكومة كاتدير قرارات ؤ كاتنفّدها بشكل لي كيضمن لإستمرارية ديال الدولة.
رّئيس ديال لحوكومة كيتسما تا رئيس د لوزارا ؤلا لوزير اللول.
ضاية إفني
على حساب محمد شفيق، كلمة "إفني" ف لأمازيغية براسها كاتعني "ضاية".
لموقع
ضاية إفني كاينة ف لمنتزه لوطني ديال توبقال ف لأطلس لكبير لغربي، بضبط ف لجماعة ديال توبقال، إقليم تارودانت، جيهة سوس ماسة، قريبة ل دوار أمسوزارت.
لموضع
كاينة ضاية إفني ف اللخر ديال لڨالي محاط، ف منطقة تضاريسها جبلية صعيبة. التشكل ديال الضاية تايرجع لكتر من 245 مليون عام، ؤ ضايرين بيها سفوح لإنحدار ديالهم قوي بزاف من ڭاع لإتجاهات، من غير لغرب لي محلولة منو على لڨالي محاط بواحد لمسطح كبير ديال لحجر، ؤ تاطل عليها مباشرة أعلى قمة ف شمال إفريقيا وهي قمة جبل توبقال 4167 ميترو، جنب على قمة ووانوكريم و غيرها.
التشكل
كاين ختلاف ف لأراء بخصوص طريقة تشكل هاد الضاية، ف دراسة دارها پول بوني Paul Bonet عام 1919، رجّع التشكل ديالها ل أسباب بركانية، لكن كاين تفسير أخر تايقول بلي لمنطقة شحال هادي عاشت نهيارات كبيرة د لحجر سدات لمجرى د لڨالي، ؤ بتالي تكونات الضاية فاللخر ديالو بحال شي سد طبيعي كاين تفسير تالت تايقول بلي لمنطقة شحال هادي تجمع فيها بزاف ديال لاڭلاص بسبب لمناخ لي كان بارد، ؤ فاش داب هاد لاڭلاص، عطانا هاد الضاية.
لهيدرولوجيا
صَّبيب ديال ضّاية تايوصل تا ل 300 ميترو ف تّانية، و هي السبب ف التغذية ديال بزاف د لعيون لي كاينة ف لمنطقة، ؤ هادشي لي خلى هاد لمنطقة يكون فيها لإستقرار د الناس، أما لما لي تايغذي الضاية تايجي ب الدرجة اللولة من الدوبان ديال التلج.
لمناخ
هاد لمنطقة فيها مناخ قاري، كاطلع فيه لحرارة تال 45 درجة، ف الصيف ؤ كاتهبط لتحت الزيرو ف الشتا، لي تايخلي ضّاية تتجمد شي مرات. <mapframe latitude="31.030836" longitude="-7.883592" zoom="14" width="287" height="398" align="left" />
لفولكلور
على حساب ماتايعاودو الناس ف لمنطقة، هاد الضاية تايزوروها لبنات ديال الدواور لي ف لمنطقة، لي بغاو يتزوجو، تايعومو فيها، من بعد تاياخدو حجرة صغيرة من الضاية ؤ تايطليوها ب لحنة، ؤ تايغلفوها بالشراوط على شكل مونيكة، ؤ تايلوحو بيها فوق راس لبنت لي بغات تتزوج، ؤ من بعد تايعطيوها ليها، باش تزيد لخصوبة ديالها. كاينة واحد لقصيدة ف لمنطقة ب لأمازيغية جات على لسان الضاية هادي هي الطّرجامة ديالها ل دّاريجة:
سمعو يا لبنات، سمعو يا لبنات
شتنبر هاهو جا يا لبنات
واهلي على لي ماتزوجاتش فيه
غاتبقا معلقة تال لعام الجاي
سعيد بونعيلات
محمد أجار (بالشلحة: ⵎⵓⵃⵎⴻⴷ ⴰⵊⴰⵔ)، لمعروف بسعيد بونعيلات (تولد عام 1920 ف أمانوز جوايه تفراوت - مات نهار 25 أكتوبر 2017 ف الدار لبيضا) كان مناضل وسياسي مغريبي، من اللي أسسو لإتحاد لوطني د لقوّات الشعبية.
ضاية إفني
لفولكلور
شوي ديال الصوف ف الصميقلي
سعيد بونعيلات
بونعيلات كان رئيس د لمجلي لوطني د لمقاومين لقدام و د لأعضاء د جيش التحرير، وكان تحكم 3 د لمرّات بلإعدام، آخر مرة فيها كانت ف 1969.
ضاية إفني
لفولكلور
حسن من ڭربة ديال لفلوس
سياحة
وصلة=//upload.wikimedia.org/wikipedia/commons/thumb/e/e7/Lake Ifni.jpg/255px-Lake Ifni.jpg|تصغير|255x255بك|ضاية إفني من لفوق هاد ضاية عزيزة على لعشاق ديال الرياضات د الجبل ف لمغريب ؤ على برا، واخا التضاريس الصعيبة لي ضايرة ب الضاية، لكن الجهة لغربية فيها منبسط، ؤ فيه شي خربات داروهم الناس د المنطقة، تايجمعو فيهم لبهايم، ولا تايقدمو فيهم خدمات ل سّياح، خصوصا بلي بزاف ديال الناس تايعجبهم يخيمو فهاد لبلاصة، سيرتو بعد ما صاوبو الطريق ديال الطوموبيل لي كاتوصل تا ل ضّاية من الجيهة د الشرق، على الدوار ديال أمسوزارت لي فيه بزاف ديال لخدمات د السياحة، بما فيها لؤبيرجات و ليجيت. هاد الضاية كاتعتابر محطة مهمة ل نّاس لي بغاو يطلعو ل لقمة ديال توبقال من الشرق، هادشي كامل تايحرك لإقتصاد ديال لمنطقة شوي، خصوصا فالشتا، حيت تايجيو الناس يشوفو الضاية فالتلج.
لعومان فهاد الضاية صعيب ؤ خطير، حيت غرقو فيها بزاف ديال الناس، بما فيهم لمحترفين.
سكان
كتر من عشرة ديال الدواور فهاد لمنطقة تايستافدو من لما ديال هاد الضاية، لي دايرة بحال شي سد طبيعي تايوفر لما ل نّاس على قبل لفلاحة. حيت التضاريس ف لمنطقة صعيبة، الزراعة ف لمنطقة كاتدار ف السفوح على شكل تريبيل. الناس ديال هاد لمنطقة كاملين شلوح، ؤ معروفين ب الضيافة ديالهم. ؤ اللغة لي كاتستعمل ف لمنطقة هي اللغة لأمازيغية. بجنب الزراعة و سّياحة، الناس ديال هاد لمنطقة تايعتامدو بشكل كبير على السرحة، خاصة لمعيز.
مهدي طاريمي
مهدي طاريمي (مزيود ف 18 يوليوز 1992) لعّاب إيراني كيلعب مهاجم هداف معا لفرقة لبرتغالية د ف.س. پورطو و معا لمنتخب د إيران د لكورة. ف 2010، بدا لكاريير لكروية ديالو ف إيران معا فرقة "شاهين بوشهر".
لعب لمرة لّولة معا لمنتخب د إيران ف 2015، و شارك ف كاس لعالم 2018، كاس أسيا 2019، و كاس لعالم 2022.
ماد
ماد، اللي سميتو د بصح مهدي الرباطي، تزاد ف 1 شتنبر 1995 ف آسفي، هو مغني راپ مغريبي. ماد تزاد ف لمدينة لقديمة د دار البيضا. و هو خو شوبي لي كان شحال هادي عضو فرقة راپ شايفين.
عوام 1870
عوام 1870 ؤلا عقد 1870 هوّ عقد ديال الزمان بدا ف 1 يناير 1870 و سالا ف 31 دجنبر 1879.
كرونولوجيا
مقالات د لعقد د 1870: 1870 · 1871 · 1872 · 1873 · 1874 · 1875 · 1876 · 1877 · 1878 · 1879
عوام 1860
عوام 1860 ؤلا عقد 1860 هوّ عقد ديال الزمان بدا ف 1 يناير 1860 و سالا ف 31 دجنبر 1869.
كرونولوجيا
مقالات د لعقد د 1860: 1860 · 1861 · 1862 · 1863 · 1864 · 1865 · 1866 · 1867 · 1868 · 1869
براهيم لحلافي
براهيم لحلافي، تولد ف 15 أبريل 1968 ف فاس، هو جراي مغريبي معتازل ديال لمسافات الطويلة. لحلافي معروف ف لمغريب حيت ربح لميدالية لبرونزية ف السباق د 5000 ميطرو ف لألعاب لأولمپية د سيدني ف 2000. شارك بزاف د لمرات ف لبطولة د لعالم د الجرا (ف 5000 ميطرو) ولكن ما عمرو ما ربح فيها ميدالية (لخامس ف 1995 و الرابع ف 1999).
ف 2002، خدا لحلافي لجنسية د فرانسا و بدا تيشارك بيها ، و لكن ف 2007 عاود رجع تيجري مع لمغريب.
پلاج بوزنيقة
پلاج بوزنيقة پلاج د رّملة تايطل على المحيط الأطلسي، كاين فالشط ديال لإقليم د بنسليمان، بضبط فجماعة بوزنيقة، يتايحدو من شمال شرقي لمصب ديال واد بوزنيقة، ؤ من لجنوب لغربي لمصب ديال واد سيكوك، هاد لپلاج كتيتميز بالمورفلوجية ديال على شكل حرف w، و معروف بالكاليطي ديال لما ورملة ديالو، لي كايخليوه يستقبل فصيق بزاف ديال السياح من لمغريب كامل، بالخصوص من لمدن كازا و لمحمدية و رباط و سلا وبنسليمان.
لموقع
لپلاج ديال بوزنيقة جا على المحيط الأطلسي، بالضبط على الشط ديال لهضبة د شاوية، محسوب على إقليم بنسليمان، بالضبط فجماعة بوزنيقة، من شمال شرقي تايحدو لمصب ديال واد بوزنيقة (كايتخالط بزاف معا المصب ديال واد الشراط)، ومن لجنوب لغربي لمصب ديال واد سيكوك، أما من لجانوب، كاين لمنطقة ساحلية لي مجهزة لسياحة.
لمرفولوجية
پلاج بوزنيقة متميز بلمرفلوجيا لمتميزة ديالو على شكل حرف w، و بالحجم و طول ديالو لي كبار. كل بلاصة فهاد لپلاج تايسميوها سمية فشكل فالمنطقة، بحال "لابيسين" فلجنوب لغربي، و"لفلايك" فشمال شرقي. أما طول ديالو، تقريبا 3 كيلوميتر ونص، أما المساحة، تقريبا 25 كتار، بلا منحسبو لبلاصة لي مبنية، حيت هاد لپلاج مدورينو ديور، كايتسماو (كابانوهات)، لي تبناو على لملك العمومي ديال دولة، لي كراتهم بكونطرات طويلة، كاتجددها كل مرة وزارة تجهيز ونقل.
الشط
پلاج بوزنيقة عندو شط كبير مجهز على قبل سياحة، معروف تا بسميت "بوزنيقة باي" فيه إقامات سياحية، ؤ مجمع مولاي رشيد للشباب والطفولة، ؤ مخيم مجهز تابع لوزارة الشباب، ؤ بلاصة مخصص لمهرجان تبوريدة، و مابعيداش عليه غابة ديال الصنوبر. هاد المنطة تجهزات ببزاف ديال خدمات دالسياحة، بحال ريسطورات ؤ لقهاوي ؤ لباركينغات، أما في ا فشمال شرقي، كاين تيران ديال لغولف، ؤ مرسة ديال صيد تقليدي، و بلاصة ديال ليوخوت الصغيرة، و فتالي كاين واحد لوطيل كبير سميتو أوطيل لقصبة، لي رجع معلمة ديال لمدينة، هاد لوطيل دلخل فلبحر بحال شي شبه جزيرة، أو فيه لجنب لوطيل بلاصة ديال الفيلات، و ريسطورات و قهاوي ديال لكلاص، و نوادي ديال رياضات د لبحر، خاصة سورف، ورا هاد القصبة كاين پلاج صغير هو امتداد ديال پلاج بوزنيقة، عزيز على الناس لي تايديو سورف. خاص نردو لبال باش مانخلطوش بين هوطيل لقصبة، و لقصبة تاريخية ديال بوزنيقة لي جات على الطريق ساحلي، و سميتها دابا لمربط الوطني لبوزنيقة، ولا حرس بوزنيقة.
سياحة
پلاج بوزنيقة من أكتر لپلاجات ف لمغريب من حيت لعدد د سيّاح، حيث لحجم لكبير ديالو ولكاليطي دلما ورملة ديالو، و تا فاش خدا الراية الزرقة 16 مرة متابعة من 2007،بلإضافة للموضع لمتميز ديالو حدا الخرجة ديال لوتوروت، و الطريق ساحلي، و طريق لوطني، ؤ لاڭار ديال تران، هادشي كامل تايخليه يستقبل بزاف ديال السواح لي بغاو يتبحرو كل نهار فصيف، خاصة من المدن لكبيرة لي قريبة ليه بحال كازا و رباط، هاد لپلاج تايتوفر على ڭاع تجهيزات لأساسية، (باساجات دلخشب، طارويات دزبل، راديو ديال لپلاج، السلامة، لأمن، باركينغ ... ).
فسياق أخر، بوزنيقة هي مدينة سياحية بفضل هاد لپلاج، لي تايدخل، جزء كبير من مجموع لمداخيل ديالها من مصدر سياحي،حيت هاد لپلاج تايخلق رواج مهم للمنطقة و ناس ديالها فصيف.
العيوب
واد سيكوك لي تايصب فلجنوب لغربي ديال لپلاج، تايجيب معاه الواد لحار و تايخلي ريحة خايبة، واخا كاين غير قريب محطة ديال لمعالجة دلواد لحار. من جهة أخرى، السواح تايشكيو من دوشات لي ماكاينينش و طواليطات لي قلال، و من لكلاب دزنقة لي كاينين فكل بلاصة. أما المشكل لكبير لي تايتعاود كل عام، هو التمن ديال لباركينغ، و لعشوائية فلكرا ديال لكراسا و لپاراصولات.
لكونفيديرالية د كورة ف أمريكا الشمالية ولوسطانية ولكاريبي
لكونفيديرالية د كورة ف أمريكا الشمالية ولوسطانية ولكاريبي (بالنݣليزية: Confederation of North, Central America and Caribbean Association Football ، بلفرانساوية: Confédération de football d'Amérique du Nord, d'Amérique centrale et des Caraïbes) أولّا CONCACAF هي وحدة من بين ستة ديال لمنضامات اللي داخلين تحت الرياسة د لفيفا فأمريكا الشمالية. هاد لكونفيديرالية داخل فيها 41 دولة واللي لأغلبية ديالهوم فأمريكا الشمالية. تأسسات هاد لكونفيديرالية نهار 18 شتنبر 1961 ف ميكسيكو، واللي أسسوها هوما كانادا، كوسطاريكا، كوبا، الصالڤادور، ݣواطيمالا، هايتي، هوندوراس، لميكسيك، نيكاراݣوا، پاناما، سورينام، لميريكان وكوراساو. ليوما لمقر ديالها كاين ف ميامي، لعاصيمة ديال فلوريدا، وكايترأسو لكانادي ڤيكطور مونطالياني من ماي 2016.
لبلدان اللي أعضاء فيها
N/A: مايقدرش يدخل، ماكاينش أولا ماكاينش جواب.
لپالماريس ديال لمونتخابات
كيفاش كايتّقرا لجدوال
عوام 1850
عوام 1850 ؤلا عقد 1850 هوّ عقد ديال الزمان بدا ف 1 يناير 1850 و سالا ف 31 دجنبر 1859.
كرونولوجيا
مقالات د لعقد د 1850: 1850 · 1851 · 1852 · 1853 · 1854 · 1855 · 1856 · 1857 · 1858 · 1859
مارسيلوس الطنجاوي
مارسيلوس ؤلا ماركيلوس الطنجاوي (مزيود ف جوايه عام 250، مات ف عام 298) شهيد مسيحي ؤ قديس ديال لكانيسة لكاطوليكية ؤ لكانيسة لؤرطودوكسية شّرقية. لحتيفال ديالو عند نّصارا كيكون نهار 30 أكتوبر.
ماركيلوس كان سينتوريون مصطاسيوني معا لفرقة ديالو د لجيش رّوماني ف طانجا. ف لعيد ميلاد ديال لإمبراطور ماكسيميان، رفض باش يدير قربان ل لأرباب د رّومان، ؤ حيد لحزام ؤ سّلاح ؤ لبادج لعسكاري ديالو، حيت كان نصراني. بعد محاكمة، تّحكم عليه ب لإعدام ب قطيع رّاس.
واحد من لكتاتبيا ديال لمحكامة لي سميتو كاسيان، غضب بسباب هاد لحكم، ؤ رفض باش يكتب نّص د لمحاكمة، ؤ تّعدم تا هوّا ف لبدية د دجنبر. كاسيان تاهوّا كيتّعتابر قدّيس عند لكاطوليكيين، ؤ كيحتافلو ب نّهار د سّتيشهاد ديالو ف 3 دجنبر.
كاسيان الطنجاوي
كاسيان الطنجاوي (مزيود ف جوايه عام 250، مات ف عام 298) شهيد مسيحي ؤ قديس ديال لكانيسة لكاطوليكية ؤ لكانيسة لؤرطودوكسية شّرقية. لحتيفال ديالو عند نّصارا كيكون نهار 3 دجنبر.
لقصة ديالو مرتابطة معا ديال قدّيس مسيحي أخور لي هوّا مارسيلوس الطنجاوي. ماركيلوس كان سينتوريون مصطاسيوني معا لفرقة ديالو د لجيش رّوماني ف طانجا. ف لعيد ميلاد ديال لإمبراطور ماكسيميان، رفض باش يدير قربان ل لأرباب د رّومان، ؤ حيد لحزام ؤ سّلاح ؤ لبادج لعسكاري ديالو، حيت كان نصراني. بعد محاكمة، تّحكم عليه ب لإعدام ب سّيف.
كاسيان كان كتاتبي ديال لمحكامة ف لمحاكمة ديال مارسيلوس، و غضب بسباب لحكم د لإعدام، ؤ رفض باش يكتب نّص د لمحاكمة. غادي يتحاكم ؤ يتّعدم تا هوّا ف لبدية د دجنبر.
لسان لمغريب
تصغير|لسان لمغريب، نمرة 58 د 25 أكتوبر 1908، ناشر مشروع دّستور. لسان لمغريب (ب لعربية: لِسَانُ المَغرِب) كان جورنال مغريبي ب لعربية خرج ف 1907 ف طانجا. كان أسسو جوج خوت لوبنانيين، فرج الله نمّور ؤ أرتور نمّور. ؤ تشهر ب نشير د مشروع دستور د 1908 ؤ رسالات مفتوحة ل سلطان عبدلعزيز ؤ موراه عبدلحفيض.
تاريخ
لسان لمغريب أسسو ف 1907 جوج خوت لوبنانيين، فرج الله نمور، كتاتبي تولد ف 1865 ف صيدا، ؤ خوه أرتور نمور، لي كان صحافي موهوب. سافرو ل ؤروپا، لمغريب، أمريكا لجانوبية، طرابلس، تونس، باريز ؤ لوندون قبل ما يوصلو ل طانجا ف يناير 1906 باش يقلبو علا خدمة ؤ يأسسو شي منشور ب لعربية. لقنصلية لألمانية ف طانجا كانت باغة تلقا شي منشور ب لعربية لي يقدر يعاون لمصالح لألمانية ف لمغريب، ؤ منها خداو لخوت نامّور منها علا لمعاونة لي كانو باغيين. خداو ݣاع لأدوات ؤ لحوايج لي محتاجين من لمطبعة لكاطوليكية د لبّاوات ليسوعيين ف بيروت. أول نمرة د لسان لمغريب خرجات ف 8 فبراير 1907. كان جورنال سيماني ب لعربية فيه ربعة د صفاحي، ؤ خدام فيه فرج الله كا مودير د لقيسم سياسي ؤ أرتور مودير د نشير.
ب تشجيع من لفرانصيص، أسسو لأنصار د سلطان عبدلعزيز جورنال صّباح ف طانجا ف 1904. ف لوقيتة د لحفيضية (1907-1908)، مطايفة بين لخوت عبدلعزيز ؤ عبدلحفيض علا لعرش لمغريبي، كان جورنال لفرانصاوي لمكتوب ب لعربية سّعادة كيشجع عبدلعزيز. نشرات لسان لمغريب رسالات مفتوحة ل سلطان عبدلعزيز ؤ موراه عبدلحفيض.
ف 1908، أمر عبدلحفيض باش يتطلق جورنال لفجر، لي خرج ف 27 يونيو 1908، باش يروج ل لأفكار ديالو.
درة
درة (ب ) هيّا أصغر فرتيتة ديال لمادة لعادية لي كاتكوّن عنصر كيماوي. أي مادة على شكل قاسح، سايل ؤلا ڭاز ؤلا تا پلازما كاتكوّن من درات محايدة (ماعندهاش تعميرة تريسينتية) ؤلا مأيّنة (فقدات ؤلا كتاسبات إليكطرون ؤ ولّات عندها تعميرة موجبة ؤلا سالبة). لقد ديال درة كيكون صغيكرون، ف جوايه 100 پيكوميطر. صّغُر ديال دّرات كيخليهوم ماخاضعينش ل لقوانين د لميكانيك لكلاسيكية، بسباب لمفاعيل لكوانطية لي كاتكون مسيطرة على داك لمستوى د لقد.
دّرة كاتّعتابر فرتيتة مركبة، حيت هيّا براسها مكوّنة من فرتيتات صغر هوما ليليكطرونات، لپروطونات، و نّيوطرونات.
عوام 1840
عوام 1840 ؤلا عقد 1840 هوّ عقد ديال الزمان بدا ف 1 يناير 1840 و سالا ف 31 دجنبر 1849.
كرونولوجيا
مقالات د لعقد د 1840: 1840 · 1841 · 1842 · 1843 · 1844 · 1845 · 1846 · 1847 · 1848 · 1849
دجورج بوش لكبير
دجورج بوش لكبير ولاّ دجورج بوش لبو ولاّ دجورج هيريرت وولكر بوش (بلينݣليزية: George Herbert Walker Bush)،(تولد ف 12 يونيو 1924 ف ماساشوسيتس - مات ف 30 نونبر 2018 ف طيكساس) كان بزناس وديپلوماسي وسياسي ميريكاني. كان هو الرئيس لواحد وربعين ديال لميريكان، و حكم فيها من 1989 حتال 1993. بوش عضو د لحزب لجمهوري لميريكاني، و كيستما بجورج بوش لكبير، باش يفرقّوه الناس مع ولدو (جورج والكر بوش)، اللي تا هو كان رايس د لميريكان.
لمزاود
link=https://commons.wikimedia.org/wiki/Category:George_H._W._Bush?uselang=ary|20x20px تقدر تزيد شوف بزاف د تّصاور و لمعلومات ديال دجورج بوش لكبير ف ويكيميديا كومنز.
پاكيطا ݣورونيو
فرانسيسكا لوپيز كوادرادو، لمعروفة كتر ب سميت پاكيطا ݣورونيو، تولدات ف 5 نونبر 1913 ف مدريد ؤ ماتت ف 22 غشت 2017 ف رّباط، هي موناضيلة ديال لحيزب شّيوعي صّبليوني، لاجئة ف لمغريب ف لوقيتة ديال سپانيا لفرانكاوية.
كانت لكاتيبة لخاصة ديال لحسن تّاني، ؤ كانت معروفة ف لعاصيمة د لمغريب، ؤ تشهرات ب لقب "لعاشقة د رّباط".
حياتها
تولدات ف مدريد ف 5 نونبر 1913 وسط فاميلة مرفحة، تربات ب لمبادئ لجمهورية ؤ لقيم ضد لإكليروس. ف دارهم، كانو كيتلاقاو بزاف د لمتقفين ؤ لفنانين، بحال طوماس بريطون ؤ بيسينطي بلاسكو إبانييز. جدها كان كيعجبو پابلو إݣليسياس پوس.
لجمهورية تّانية ؤ لحرب د صبانيا
فاش تعلنات لجمهورية تّانية، ف 1931، صافطوها واليديها تقرا ف باريز. ملي رجعات ل مدريد، خدماتها شاريكة ديال طيارات إبيريا، والاكين بدات لحرب لأهلية.
تصافطات فاميلتها ل بالينسيا. دخلات موراها ف لحيزب شّيوعي صّبليوني ؤ تلاقات ب دولوريس إباروري.
لجئات ف لمخيم د بولو، ؤ قررات تمشي ل لمغريب، ف رحلة خداتها ب لباطو من پور ڤوندر حتال وهران، منين لتاحقات ب رّباط.
لعيشة ف لمغريب
توفات ف 2017، ؤ خلات دكرى ديال مرا ملتازمة ؤ محتارمة ف لمدينة لي تبناتها، فين كيلقبوها ب "لعاشقة د رّباط". تدفات ف لمقبارة د رّباط حدا مها.
أم كلتوم
فاطمة بنت الشيخ لمودن براهيم السيد لبلتاجي، لمعروفة بأم كلتوم (تولدات ف 31 دجنبر 1898 ف الدقهيلة - ماتت ف 3 فبراير 1975 ف لقاهرة) هي مغنية و ممتلة مصرية. كانت من بين لمغنيات لمعروفات بزاف ف لقرن 20 ف لبلدان لعربية كاملة. كانو عندها بزاف د السميات اللي تعرفات بيهم، بحال الست، و سيدة الطرب لعربي، و كوكب الشرق.
لأغاني ديالها
خدمات أم كتلوم مع بزاف د الناس معروفين بحال الشوعارا نزار قباني و أحمد شوقي و لملحن رياض السنباطي، و هادشي خلا لأغاني ديالها يتعرفو كتر، ماشي غي من الصوت، و لكن تا من جيهت لكلمات و لألحان. من بين لأغاني ديالها لمعروفين كاين:
كوارك
لكوارك (ب ) فرتيتة أولية ؤ مكون أساسي د لمادة، لي كايتكوّنو منو جميع لحوايج لمادية لي كانعرفو، ؤ لي ف لمجموع ديالهوم كيتسماو لمادة لباريونية. لكواركات كيشكّلو فرتيتات مركبة بحال لپروطونات ؤ نّيوطرونات، لي ب دورهوم كيشكّلو نّوا د دّرة. أي كسدة مادية كيشوفها ؤلا كيقيسها بنادم ف حياتو ليومية مكوّنة ف سّاس ديالها من تلاتة د نّواع د لفرتيتات لي صغر من دّرة: كواركات فوقانية، كواركات تحتانية، ؤ إليكطرونات.
بسباب واحد لفينومين ف لميكانيك د لكوانطا لي كيتسما لحبس لّوني ، لكواركات مايمكنش يتديتيكطاو معزولين، مي ديما مرتابطين معا كوارك ؤلا كواركات خرين، سوا ف باريونات (پروطونات ؤلا نيوطرونات)، ؤلا ميزونات، ؤلا ف لپلازما د لكوارك ؤ لڭليون.
لكوارك عندو مجموعة د لخاصيات، بحال لكتلة، تّعميرة تّريسينتية، سّپين ؤ تّعميرة لّونية. ؤ هوما لفرتيتات لوحيدة ف لموضيل لعياري لي كيتفاعلو معا لقوات لأساسية ب ربعة، لي هوما لجابدية، لكهرمغناطيسية، لقوة نّووية ضّعيفة، ؤ لقوة نّووية شّديدة، ؤ لفرتيتات لوحيدة لي لعبار ديال تّعميرة تّريسينتية ديالها ماشي عاداد صحيح مضروب ف تّعميرة تّريسينتية لأولية.
الرومانسية د بن حمر
الرومانسية د بن حمر (ب الصبليونية: Romance de Abenámar) هي واحد لقصيدة د لقرون لوسطانية من نوع الرومانثيرو مكتوبة على شكل حوار بين لموري بن حمر (ب الصبليونية: Abenámar) ؤ لماليك لقشتالي لكاطوليكي خوان التاني. لقصيدة هي شيعر قصير مكتوب ب ستيل الرومانثيرو ؤلا شيعر لحدود. (ب الصبليونية: Romance fronterizo) باللوغة القشتالية ب ريتم لأصونونص. لأحدات التاريخية لي كادوي عليها لقصيدة جرات ف 1431م، ولكن لمؤليف د لقصيدة ؤ التاريخ د لكتابة ديالها ما معروفينش. تصغير|جوج د لعازفين ف لقرن 13م، واحد أوروپي ؤ لاخور موري مسلم. بجوجهم كا يلعبو آلات لوتار.
لكونطيكس التاريخي
الرومانسية د بن حمر جرات ف واحد الفترة د لبلبالة ؤ عدم ليستيقرار ف تاريخ لحكم د بني حمر لموريين. بينما لمولوك لكاطوليك د قشتالة كانو باغين تكون عندهم سيطرة كبر على مملكة بني حمر ف غرناطة ؤ ياخدو من عندهم جزية كبر. أبينامار Abenámar غا يكون يا هو لماليك أبو لحجاج يوسف الرابع لمولقّاب ب بن لمول ؤلا شي واحد من لحاشية نتاعو. لقصيدة عبارة على خود-ؤ-أرا بين بن حمر ؤ لماليك لقشتالي خوان التاني لي كان كايتمنى يهرف على غرناطة.
لقصيدة ؤ طرجمة ديالها
لقصيدة كاتبدى ب خوان كايمدح لخصال الشريفة د لموري بن حمر. واخّا داكشي مكتوب من طرف قشتاليين، ولاكينها كاتمدحو بطريقة إيجابية ؤ كا تتعاطف مع لمقاتلة لي دارتها لمملاكة لمورية باش تبقى مستاقلّة.
منين بدا خوان كا يطل على غرناطة من بعيد، سوّل بن حمر على لقصورا ؤ لقلاع لعاليين لي كا يشوف وسط غرناطة. بن حمر بدا كا يوصف لمعالم لخلابة تاع لمعمار لموري لي ف لعاصيمة لمورية ؤ بدا كا يسمي قصر لحمرا، الجامع، لقصر د بني حمر ف أليخاريس، جنة لعريف، ؤ لبروج لحمرين. من مور ما شاف غرناطة ؤ نباهر بيها ؤ سمع على شحال مرفحة، خوان غادي يطلب يد غرناطة ل الزواج ؤ يعطيها قرطبة ؤ شبيليا كا صداق. ولكن غرناطة غادا تتنفخ عليه ؤ ترفض ب فتخار.
كاپتن ماجد
كاپتن ماجد (ب جاپونية: キャプテン翼؛ كتعني حرفيا "كاپتن تسوباسا") هي سيرية د لمانݣا و مسلسل د آنيمي جاپوني مشهور. بدا لكاپتن ماجد ف 1981 من لقصة اللي كتب يويشي طاكاهاشي، على واحد لولد اللي كيلعب كورة وكيحلم باش يلعب كاس لعالم مع فرقتو. لمسلسل كامل فيه 128 حلقة.
الترجمة د كاپتن ماجد بلعربية خرجات ف 1983 و تسمّات على اللاعب السعودي ماجد عبد الله، اللي هو اللعاب لي ماركا أكبر عدد د لبيوتا ف التاريخ د السعودية و د ݣاع اللعابة لعرب (كتر من 500 بيت ف لمجموع).
أليساندرو ڤولطا
أليساندرو ڤولطا، تزاد فمدينة كومو ف 18 فبراير 1745 ومات فنفس المدينة ف 5 مارس 1827، هو بقشاش فالفيزيك والشيمي. معروف بالحجرة ديال الضّو لي تتسمى تستيفة ڤولط، والعبرة ديال الحمل ديال الضو هو الڤولط.
القراية
فعام 1758 بدا القراية فالبلاغة والفلسفة ف المدرسة ديالت اليسوع. ف عام 1761 مشى المدرسة الملكية فكومو، كمّل القراية و تصاحب مع الرهبان جوليو تشيزاري ڭاطوني، هو لي شجعو يمشي العلوم، خلاّه يتريني فالاّبو ديال العلوم الطبيعية لي كاين فبرج السور ديال كومو المعروف بسمية "طوري ڭاطوني". من تما خلّى مشروع عائلتو لي هو يتعلم الدين و لقانون.
الضو و الحمل
ملي لقى لويجي ڭالفاني الضو ديال البهايم، بالتجربة على عضلات الجرانة و ما كناش عارفين بلي خص الضايرة ديال الضو دائرة تكون مسدودة بالمعدن. ف 1800 ، نشر ڤولطا، ف رسالة ل رئيس الجمعية الملكية، ختراع التستيفة ديال الضو، تستيفة مصاوبة من صفيحات الزنك و النحاس، و تيعزل كل جوج صفيحات بورق رطب. و فسر بلي صفيحة النحاس تيكون عندها شارج ناقصة و الزنك شارج زايدة. ف 1801 ، قدم ڤولطا الباتري لي صاوب لمعهد فرانسا. تصغير|أليساندرو ڤولطا
عوام 1830
عوام 1830 ؤلا عقد 1830 هوّ عقد ديال الزمان بدا ف 1 يناير 1830 و سالا ف 31 دجنبر 1839.
كرونولوجيا
مقالات د لعقد د 1830: 1830 · 1831 · 1832 · 1833 · 1834 · 1835 · 1836 · 1837 · 1838 · 1839
تويتر
تصغير|يسار|250px|<P ALIGN=center>اللوݣو د تويتر بلكحل. تصغير|يسار|250px|<P ALIGN=center>جاك دورسي، واحد من لمؤسسين د تويتر. تصغير|يسار|250px|<P ALIGN=center>لمقر د تويتر ف [[سان فرانسيسكو، ف لميريكان. ]] تويتر (بلينݣليزية: Twitter) هو واحد لموقع ميريكاني د التواصل لإجتماعي، اللي يمكن للواحد يكتب فيه ميساجات قصيرة، ما تيفوتش كل واحد فيها 280 حرف. تأسس لموقع ف مارس 2006 من جاك دورسي و نوا ݣلاس و بيز ستون و إيڤان ويليامز.
ف 2017، كان لعدد د الناس اللي كيخدمو تويتر تقريبا 327 مليون واحد.
ف 11 ماي 2023، ختار إيلون ليندا ياكارينو بش تخلفو على راس لإدارة ديال تويتر.
ف 23 يوليوز 2023، إيلون ماسك علن بلي غادي يبدل لّوݣو و لإسم د لموقع ل لحرف "X".
قلدة هيپررهيفة
لقلدة لهيپر-رهيفة (ب ) ف لفيزيك دّرية هيّا قلدة ديال لمستويات طّاقية د دّرة، لي كاتبان فاش شي مستوى ؤلا مستويات طاقية كينحارفو على لعبار لمتوقّع ب عتيبار نّمرة ديالهوم. ف لقلدة لهيپر-رهيفة يقدر يكون مستوى طاقي واحد كيمتّل عبارات مختالفين ديال طّاقة، ؤلا لعكس، يكونو جوج مستويات طاقية منحارفة عندهوم نفس لعبار ديال طّاقة.
لقلدة لهيپر-رهيفة كاتختالف على لقلدة رّهيفة لي كايسببها تّفاعل مابين سّپين ؤ ضّوران د ليليكطرون لي كيتسمّا لكوپلاج د سّپين و لوربيط. لقلدة لهيپر-رهيفة كيكون سبابها بلي نّوية د دّرة تاهيا براسها عندها سپين لي كيتفاعل تا هوّا معا سّپين د ليليكطرون. هادشي كيخلي بعض لمستوى طّاقية لي كيتّفتارض باش يكون كلا واحد منها عندو عبار طاقي واحد، باش تّقسم ل مستويات طاقية رهيفة بزاف لي عندها طاقات مختالفة شوية.
ليسا (موغنية)
ليسا (سميتها الحقيقية: لاليسا مانوبان، بالهانڭل: 리사) تولدات ف 27 مارس 1997 هي موغنية راپ طايلاندية و راقصة و موغنية و عارضة و أصغر وحدة ففرقة البنات الكورية بلاكپينك.
حياتها
تولدات ف 27 مارس 1997 فبوريرام، طايلاند. تتعرف تعزف على ماكينة اليوكليلي.
بدات الشطيح فعمر صغير وكانت جزء من طاقم تالرقص لي سميتو "We Zaa Cool" مع «بام بام» من ڭوط7. و ليسا بوحدها للي تقبلات ف واي جي إنترتينمنت ف تجارب الأداء تاع طايلاند فعام 2010 و نضمات للوكالة ف أبريل 2011. و ولات أول فنانة ماشي كورية عند واي جي إنترتينمنت.
ف نونبر 2013 بانت ليسا مع مينو (من فرقة وينر) و بوبي و بي آي (من فرقة آيكون) و جينهوان ف ڤيديو كليپ "رينڭا لينڭ" للمغني تايانڭ. و فمارس 2015 ولات ليسا عارضة ل ماركة الحوايج «نونا9اون» ومن بعد ولات عارضة ل ماركة تاع مستحضرات التجميل «مون شوت» ف2016.
تدربات ليسا للمدة تاع خمس سنين و تلاتة تشهورا من أبريل 2011 حتا ترسمات الفرقة ف8 غشت 2016 و لموقع ديالها راقصة رئيسية، راپورة، موغنية و ماكني (أصغر عضوة فالفرقة).
الحياة الشخصية
فصيلة دم ديالها هي O. وليسا كاتهضر ببزاف تاللغات بحال الطايلاندية، نّڭليزية، لكورية، الجاپونية، و الشينوية.
أتاي (مشروب)
أتاي مشروب عندو ريحة زوينة ؤ كيتصاوب من لعشبة لي عندها نفس سّمية. أتاي ف لعادة كيتّشرب سخون ؤ كيقدر يرتابط ب طقوس ؤ توقيت خاصين ديال تّحضير ؤ شّريب ديالو على حساب لبلاد ؤ تّقافة. لأصل د هاد لمشروب ؤ لعشبة ديالو من شّينوا، لهند ؤ بلدان د شرق أسيا. أتاي هوّا تاني مشروب كيتكونصوما ف لعالم مور لما. كاينين شلا نواع ديال أتاي لمشروب، لي كيختالفو ف رّيحة ؤ نّكهة ديالهوم. ؤ كيتّعتابر مادة منبهة ب نّسبة ل بنادم، حيت فيه مادة د لكافيين.
أتاي تّدكر أول مرة ف تّاريخ ف وتيقة شينوية كاترجع ل لقرن 3 ميلادي، ف نص ديال طّبيب شّينوي هوا توو، ؤ ولات عندو شعبية بزاف ف لفترة ديال سلالة تانڭ لي حكمات مابين لقرن 7 ؤ لقرن 10. موراها نتاشر ف شرق أسيا، ؤ من بعد جابوه لبرطقيزيين معاهوم ل ؤروپا ف لقرن 16. ف لقرن 17، شريب أتاي دخل ل تّقافة لبريطانية، ؤ لبريطانيين زرعو لعشبة ديالو بزاف ف لهند، ؤ بداو كيصدّروه ل لعالم كامل. أتاي دخل ل لمغريب ؤ شمال إفريقيا ف لقرن 18.
لموصطلح ديال أتاي د لعشوب كيشير ل نواع ديال مشروب أتاي لي مامصاوبينش من لعشبة د أتاي. من بين لأتايات لمعروفين ف لعالم، كاين أتاي اللي كيدار ف لمغريب، اللي تيتخدّم فيه أتاي خضر، مع النعناع ولا الشيبة، و شي مرات يقامة خرة.
عوام 1820
عوام 1820 ؤلا عقد 1820 هوّ عقد ديال الزمان بدا ف 1 يناير 1820 و سالا ف 31 دجنبر 1829.
كرونولوجيا
مقالات د لعقد د 1820: 1820 · 1821 · 1822 · 1823 · 1824 · 1825 · 1826 · 1827 · 1828 · 1829
نادية ياسين
نادية ياسين (مزيودة ف دجنبر 1958) ناشطة سياسية إسلامية مغريبية، بنت عبد السلام ياسين، مؤسس جماعة لعدل و لإحسان، وهي المؤسسة و لمشرفة على لخدما تلعيالات وسط الجماعة، كيما هي محاضرة وكاتبة لبزاف تالمقالات.
خديجة عريب
خديجة عريب (مزيودة ف 10 أكتوبر 1960 ف لمغريب) سياسية مغريبية هولاندية، كاتنتامي ل حيزب د لعمال لهولاندي. ؤ كانت عضوة ف لبرلمان د هولاندا ؤ ناطقة رسمية ديال لبرلمان ؤ ممتلة ديال تّجمع لبرلماني ف لّجنة لؤروپية. تخرّجات من جاميعة د أمصطردام.
عوام 1810
عوام 1810 ؤلا عقد 1810 هوّ عقد ديال الزمان بدا ف 1 يناير 1810 و سالا ف 31 دجنبر 1819.
أشرف أشن
أشرف أشن، تولد ف 1 نونبر 1997 ف نّاضور، هو لعاب د لكاراطي مغريبي.
لحتيراف
ف 2018، نضم ل سيرية دّولية د لكاراطي لمحتارف كاراطي كومبا. ف يوليوز 2022، عاود جدد لكونطرة ديالو معا لمونضامة د كاراطي كومبا.
ف لمجموع، لعب أشرف ربعة د لكومبات ؤ ربحهوم كاملين.
المختبر الوطني د أرڭون
تصغير|منضر من السما ل مختبر أرڭون
المختبر الوطني د أرڭون (بالنڭليزية: Argonne National Laboratory) هو واحد السونطر د البحت ؤ التطوير اللي كاتمولو الحكومة الفيدرالية الميريكانية كاين ف مدينة ليمونت ف ولاية إلينويز ف ميريكان. تأسس ف 1946 ؤ كاتملكو وزارة الطاقة الميريكانية ؤ كتجيريه شركة UChicago Argonne LLC التابعة ل جامعة شيكاڭو. السطالاسيون د أرڭون هي أكبر مختبر ف الغرب الوسطاني د ميريكان من ناحية الحجم ؤ الضومين.
َأرڭون بدا ف إطار المختبر د الميطالوجي د جامعة شيكاڭو اللي جزء من السبب د التأسيس متاعو هو باش يديرو فيه الخدمة د إنريكو فيرمي على المفاعيلات النووية ف إطار مشروع مانهاتن ف وقيتة الحرب العالمية التانية. من مور الحرب، أرڭون غايتختار كا المختبر الوطني رقم واحد ف 1 يوليوز 1946. فالعقود اللولة متاعو، أرڭون كان كايركّز بالأساس على التخدام السلمي د الطاقة النووية؛ أغلب المحطات النووية التجارية فالعالم كايجع الفضل فيهم للأبحاث د أرڭون. اليوم كتر من 1000 عاليم كايديرو البحت العلمي ف المختبر د أرڭون ف عدد كبير د الضومينات، من بينهم: التخزان د الطاقة ؤ الطاقات المتجددة؛ البحت الفوندامونطالي فالفيزيك، الشيمي، ؤ علم المواد؛ المداومة البيئية؛ تاحساسبيت الهاربة supercomputing؛ ؤ لأمن الوطني.
أرڭون كان حل فرع صغير ديالو سمّاه المختبر الوطني د أرڭون فالشرق (أرڭون الشرقي) ف ولاية أيداهو حدا المختبر الوطني د الهندسة ؤ البيئة. ف 2005، اللابووات بجوج تميرجاو باش يولّيو سميتهم المختبر الوطني د أيداهو.
أرڭون داخل ف إطار الكولوار د الطيكنولوجيا ؤ البحت اللي غادي ؤ كايتوسّع.
عبار
تصغير|4 د لأجهيزا د لعبار ديال مقادير مختالفين لعبار (ب ) ف صّيونص هوّا تمقدير (تحديد لمقدار) ديال شي خاصية د شي ستون ؤلا حادات، باش يعطي واحد لعاداد لي كيسمح ب لمقارنة معا نفس لخاصية د ستونات ؤلا أحدات خرين. ب عيبارة خرة، لعبار هوّا پروصي لي كيحدد لقيمة د شي مقدار فيزيكي ف إطار شي معيار ؤلا مرجع معروف ؤ من نفس نّوع.
لعبار هوّا سّاس ديال صّيونص، طّيكنولوجيا، لبيع و شّرا، ؤ غيرهوم من لأنشطة د بنادم. تاريخياً، كانو بزاف د سّيستيمات د لعبار لي تخدّمو ف مجالات مختالفين، ؤ لي كيتكوّنو من عبرات ؤلا وحدات د لعبار محددين. أكتر سيستيم مخدّم ف لعالم دابا هوّا سّيستيم لعالمي د لعبرات، لي فيه 7 د لعبرات أساسيين هوما لأمپير (جهودية د سّارح د تّريسينتي)، قنديلة (جهودية د شّعا)، كيلڤين (لحرارة)، كيلوڭرام (لكتلة)، ميترو (طّول ؤلا لبعودية)، مول (لمقدار د لمادة) و تانية (زّمان).
لعبار ف لعادة كيتدار ب جهاز د لعبار لي كيكون مصاوب ؤ مكاليبري ل هاد لغاراض.